CELEX: 32014D0768
Language: hr
Date: 2014-10-30 00:00:00
Title: 2014/768/EU: Provedbena odluka Komisije оd 30. listopada 2014. kojom se utvrđuje vrsta, oblik i učestalost informacija koje države članice trebaju dostaviti o tehnikama integriranog upravljanja emisijama koje se primjenjuju u rafinerijama mineralnih ulja i plina u skladu s Direktivom 2010/75/EU Europskog parlamenta i Vijeća (pripoćeno pod brojem dokumenta C(2014) 7517)  Tekst značajan za EGP

1.11.2014   
            
            
               HR
            
            
               Službeni list Europske unije
            
            
               L 315/15
            
         PROVEDBENA ODLUKA KOMISIJE
   оd 30. listopada 2014.
   kojom se utvrđuje vrsta, oblik i učestalost informacija koje države članice trebaju dostaviti o tehnikama integriranog upravljanja emisijama koje se primjenjuju u rafinerijama mineralnih ulja i plina u skladu s Direktivom 2010/75/EU Europskog parlamenta i Vijeća
   
      
         (pripoćeno pod brojem dokumenta C(2014) 7517)
      
   
   (Tekst značajan za EGP)
   
      (2014/768/EU)
   
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu 2010/75/EU Europskog parlamenta i Vijeća od 24. studenoga 2010. o industrijskim emisijama (integrirano sprečavanje i kontrola onečišćenja) (1), a posebno njezin članak 72. stavak 2.,
   budući da:
   
               (1)
            
            
               Provedbenom odlukom Komisije 2014/738/EU (2) utvrđuju se zaključci o najboljim raspoloživim tehnikama („zaključci o NRT-ovima”) za rafiniranje mineralnih ulja i plina. Zaključcima o NRT-ovima 57 i 58 utvrđenima tom Odlukom državama članicama omogućuje se korištenje tehnike integriranog upravljanja emisijama za emisije dušikovih oksida (NOx) i sumporovog dioksida (SO2) iz određenih tehničkih pogona.
            
         
               (2)
            
            
               Rafinerije mineralnih ulja i plina značajni su izvori emisija onečišćujućih tvari u zrak, posebno sumpornog dioksida i dušikovih oksida. Kad bi se u rafinerijama koristila tehnika integriranog upravljanja emisijama, to bi postao glavni odlučujući čimbenik ekološke učinkovitosti tih rafinerija.
            
         
               (3)
            
            
               Potrebno je utvrditi posebne zahtjeve za izvješćivanje kako bi se Komisiji omogućilo da procijeni ispravnost primjene NRT-ova 57 i 58, a posebno da provjeri je li tehnika integriranog upravljanja emisijama osmišljena i provedena te upravlja li se njome tako da se poštuju načela jednakovrijednog ishoda za okoliš kako je utvrđeno u zaključcima o NRT-ovima.
            
         
               (4)
            
            
               Treba odrediti vrstu informacija koje države članice trebaju dostaviti u odnosu na provedbu tehnika integriranog upravljanja emisijama opisanih u NRT-u 57 i NRT-u 58, što treba uključivati opis važnih obilježja provedenih tehnika, utvrđene povezane granične vrijednosti emisija, kao i povezani sustav praćenja i njegove rezultate.
            
         
               (5)
            
            
               U skladu s člankom 72. stavkom 1. Direktive 2010/75/EU, države članice trebaju osigurati dostupnost informacija o primjeni najboljih raspoloživih tehnika u elektroničkom obliku. Kako bi se osigurala dosljednost i usklađenost dobivenih informacija, države članice trebale bi koristiti elektronički obrazac za izvješćivanje koji je u tu svrhu izradila Komisija uz pomoć Europske agencije za okoliš.
            
         
               (6)
            
            
               Mjere predviđene ovom Odlukom u skladu su s mišljenjem odbora osnovanog člankom 75. stavkom 1. Direktive 2010/75/EU,
            
         DONIJELA JE OVU ODLUKU:
   Članak 1.
   Izvješća država članica
   1.   Države članice dostavljaju Komisiji informacije o primjeni tehnika integriranog upravljanja emisijama propisanih u NRT-u 57 i NRT-u 58, donesenima Provedbenom odlukom 2014/738/EU.
   Informacije iz prvog podstavka bit će dostavljene u skladu s Prilogom i obuhvaćati 2017., 2018. i 2019. godinu. Te se informacije dostavljaju za svaku rafineriju mineralnih ulja i plina u kojoj se primjenjuje tehnika integriranog upravljanja emisijama utvrđena u NRT-u 57 ili NRT-u 58 za emisije dušikovih oksida (NOx) ili sumporovog dioksida (SO2) u zrak.
   2.   Informacije iz stavka 1. dostavljaju se Komisiji najkasnije do 30. rujna 2020. s pomoću elektroničkog obrasca za izvješćivanje osiguranog u tu svrhu.
   Članak 2.
   Adresati
   Ova je Odluka upućena državama članicama.
   
      Sastavljeno u Bruxellesu 30. listopada 2014.
      
         
            Za Komisiju
         
         Janez POTOČNIK
         
            Član Komisije
         
      
   
   
      (1)  SL L 334, 17.12.2010., str. 17.
   
   
      (2)  Provedbena odluka Komisije 2014/738/EU od 9. listopada 2014. kojom se utvrđuju zaključci o najboljim raspoloživim tehnikama (NRT), u skladu s Direktivom 2010/75/EU Europskog parlamenta i Vijeća, za rafiniranje mineralnih ulja i plina (SL L 307, 28.10.2014., str. 38.).
   
      PRILOG
      Vrste informacija koje se trebaju dostaviti Komisiji o tehnikama integriranog upravljanja emisijama koje se primjenjuju u rafinerijama mineralnih ulja i plina
      1.   Opće informacije
      
      
               
                  1.1.
               
               
                  referentni broj postrojenja: jedinstveni identifikator postrojenja za svrhe Direktive 2010/75/EU;
               
            
               
                  1.2.
               
               
                  naziv postrojenja;
               
            
               
                  1.3.
               
               
                  naziv operatera;
               
            
               
                  1.4.
               
               
                  adresa postrojenja: ulica, poštanski broj, grad i država.
               
            2.   Informacije o opsegu tehnika integriranog upravljanja emisijama i primjenjivih graničnih vrijednosti emisija
      
      
               
                  2.1.
               
               
                  Popis i opis jedinica za izgaranje i procesnih jedinica obuhvaćenih tehnikama integriranog upravljanja emisijama za NOx i SO2, a posebno:
                  
                              (a)
                           
                           
                              vrsta jedinice (jedinica za izgaranje, jedinica za katalitičko krekiranje, jedinica za uklanjanje sumpora iz otpadnih plinova);
                           
                        
                              (b)
                           
                           
                              nazivna ulazna toplinska snaga (za jedinice za izgaranje);
                           
                        
                              (c)
                           
                           
                              vrsta(e) korištenog goriva (za jedinice za izgaranje);
                           
                        
                              (d)
                           
                           
                              nova ili postojeća jedinica;
                           
                        
                              (e)
                           
                           
                              znatne i strukturne promjene, npr. u radu ili potrošnji goriva, u razdoblju izvješćivanja, koje su utjecale na primjenjive razine emisija povezane s najboljim raspoloživim tehnikama.
                           
                        
            
               
                  2.2.
               
               
                  Primjenjive granične vrijednosti emisija NOx i SO2 u okviru tehnika integriranog upravljanja emisijama, a posebno:
                  
                              (a)
                           
                           
                              vrijednosti, jedinice, vremena usrednjavanja i referentni uvjeti;
                           
                        
                              (b)
                           
                           
                              kako su te granične vrijednosti utvrđene u odnosu na NRT 57 i NRT 58 propisane u zaključcima o NRT-ovima iz Provedbene odluke 2014/738/EU;
                           
                        
                              (c)
                           
                           
                              koje su koncentracije emisija razmatrane za svaku obuhvaćenu jedinicu u odnosu na NRT 57 i NRT 58 te u usporedbi s pojedinačnim razinama emisija povezanima s NRT-ovima i razinama ekološke učinkovitosti povezanima s NRT-ovima za jedinice za uklanjanje sumpora iz otpadnih plinova;
                           
                        
                              (d)
                           
                           
                              koji su protoci dimnih plinova (ili drugi faktori) korišteni kao težinski faktor za svaku jedinicu te način na koji su utvrđeni;
                           
                        
                              (e)
                           
                           
                              koji su drugi elementi ili faktori korišteni za utvrđivanje graničnih vrijednosti.
                           
                        
            3.   Informacije o sustavu praćenja
      
      
               
                  3.1.
               
               
                  Opis sustava praćenja koji se koristi za utvrđivanje emisija u okviru tehnika integriranog upravljanja emisijama.
               
            
               
                  3.2.
               
               
                  Pojedinosti o izmjerenim i izračunatim parametrima, korištenoj vrsti (izravno, neizravno) i metodama mjerenja, korištenim faktorima za izračun (i njihovoj opravdanosti) i učestalosti praćenja.
               
            4.   Informacije o rezultatima praćenja
      
      Pregled rezultata praćenja s ciljem dokazivanja da su primjenjive razine emisija povezane s najboljim raspoloživim tehnikama propisane u NRT-u 57 i NRT-u 58 poštovane i da su nastale emisije jednake ili niže od emisija pri primjeni važećih razina emisija povezanih s NRT-ovima i razinama ekološke učinkovitosti povezanima s NRT-ovima na razini pojedinačne jedinice, uključujući najmanje sljedeće:
      
                  (a)
               
               
                  prosječnu koncentraciju emisija za sve obuhvaćene jedinice (mg/Nm3, sve mjesečne prosječne vrijednosti tijekom jedne godine);
               
            
                  (b)
               
               
                  ukupne mjesečne emisije za sve obuhvaćene jedinice (tona/mjesec);
               
            
                  (c)
               
               
                  prosječne koncentracije emisija za svaku obuhvaćenu jedinicu (mg/Nm3, sve mjesečne prosječne vrijednosti tijekom jedne godine);
               
            
                  (d)
               
               
                  protok dimnih plinova za svaku obuhvaćenu jedinicu (Nm3/sat, svi mjesečni prosjeci tijekom jedne godine).